**MOLĖTŲ RAJONINIO BENDROJO UGDYMO ĮSTAIGŲ MOKINIŲ KŪRYBINIŲ VIDEO FILMŲ „KOSMOSAS MANO KOMPIUTERYJE“ NUOSTATAI**

**I BENDROSIOS NUOSTATOS**

1. Molėtų rajono bendrojo ugdymo įstaigų 5-12 kl. mokinių video darbų konkursas „Kosmosas mano kompiuteryje“ (toliau – konkursas) nuostatai reglamentuoja konkurso tikslą ir uždavinius, darbų pateikimo ir konkurso organizavimo tvarką.
2. Molėtų rajono mokinių video darbų konkurso organizatorius yra Molėtų rajono savivaldybės viešoji biblioteka
3. Kūrybinių darbų konkursas „Kosmosas mano kompiuteryje“ organizuojamas nuo 2024 balandžio 15 d. iki 2024 birželio 1 d.
4. Konkurso laimėtojai bus apdovanojami Molėtų rajono sav. viešojoje bibliotekoje 2024 birželio mėn.

**II TIKSLAI IR UŽDAVINIAI**

Konkurso **tikslas** — gilinti mokinių žinias apie kosmosą, ugdyti mokinių kūrybinius gebėjimus, panaudojant išmaniąsias skaitmenines technologijas, kuriant video filmukus apie kosmosą.

**Uždaviniai:**

* Ugdyti mokinių domėjimąsi kosmine tematika.
* Plėtoti komandinio darbo bei praktinės ir kūrybinės veiklas, socialinius gebėjimus ir įgūdžius.
* Ugdyti mokinių kompiuterines žinias, kuriant bei montuojant video filmukus.

**III KONKURSO DALYVIAI:**

Konkurse dalyvauja 5-12 klasių bendrojo ugdymo mokyklų mokiniai ir juos parengę mokytojai.

**IV REIKALAVIMAI KONKURSO DARBAMS IR JŲ PATEIKIMAS**

1. Konkurso dalyviai pasirenka vaizdų apdorojimo programą savarankiškai.
2. Kūrybiniai darbai turi atitikti konkurso tematiką. Galimi video formatai: *mp4, avi* ir kiti. Video turi turėti pavadinimą, video įrašo pabaigoje turėtų būti surašyti autoriai.
3. Konkurse laukiami įvairaus žanro kūrybiniai darbai: animaciniai, dokumentiniai, darbai atlikti stop kadro technika, o taip pat ir video filmukai apimantys temas: kosmoso dokumentika, kosmoso tyrimai, kosminiai kūnai ir t.t.
4. Video įrašus, kurie bus panaudoti kūrybiniams darbams, galima atsisiųsti iš interneto svetainių, kurios yra neapribotos autorinių teisių: [pixabay.com](https://pixabay.com/), <https://www.pexels.com>, [https://www.shutterstock.com](https://www.shutterstock.com/) ir kitų.
5. Kūrybiniai darbai siunčiami adresu informatikosmokymai@gmail.com. Failo pavadinimas turi būti toks: autoriaus pavardė\_autoriaus vardas. Elektroninio laiško temos laukelyje būtina įrašyti: *Konkursui „Kosmosas mano kompiuteryje“* . Laiške nurodyti: švietimo įstaigą, mokinio(-ių), pateikus(-ių) darbą(-us) vardą pavardę ir klasę. Kitas siutimo būdas patalpinti savo darbą Google diske ir atsiųsti jo nuorodą. Kūrybiniai darbai Google diske turi likti iki konkurso pabaigos (birželio 1 d).
6. Pateikiamos individualūs arba 2-3 mokinių kurti video darbai. Vienas mokinys arba viena mokinių komanda gali pateikti tik vieną darbą.

**DARBŲ VERTINIMAS IR NUGALĖTOJŲ APDOVANOIMAS**

1. Darbus vertina organizatorių sudaryta komisija.
2. Komisija išrenka pirmos, antros ir trečios vietos nugalėtojus, kuriems skiria apdovanojimus.
3. Konkurso nugalėtojai apdovanojami diplomas ir organizatorių prizais 2024 m. birželio mėnesį. Konkurso nugalėtojai bus skelbiami Molėtų rajono savivaldybės viešosios bibliotekos tinklalapyje ir Facebook paskyroje. Konkurso finaliniame renginyje bus organizuojamas viešas darbų pristatymas ir apdovanojimas.

***BAIGIAMOSIOS NUOSTATOS***

1. Organizatoriai turi teisę konkursui atsiųstus darbus – nurodę jų autorystę – naudoti leidžiant leidinius, viešinti (plakatai, katalogai, periodinė spauda ir kt.) ir publikuoti internetinėje erdvėje.
2. Darbų atsiuntimas organizatoriams laikomas autorių sutikimu su sąlygomis, išdėstytomis šiuose nuostatuose.
3. Konkurso organizatorė – Molėtų r. viešosios biblioteka. Kontaktinis asmuo: vyr. bibliotekininkė Liudmila Akinienė, tel. 861758680, informatikosmokymai@gmail.com.